پینگ-پونگ

پینگ‌پونگ یا میز سرِ تنیس اتا ورزش هسه که دِ نفر هئی جه کا کنّه. پینگ‌پونگ اتا میز خانه که ونه وسط جه اتا کِتا تور رد بوو و ونه دِ وَر یک‌إندا و صاف بنه بوئه. هر میز دِ وَر، دِتا کاکر (بازیکن) إستنّه که هرکمین ونه اتا راکت وشون دست دوو. اتا پچیک و توخالی توپ هم دره که دِ نفر هئی وسّه کپتل کنّه. بازیکن توپ ره فقط شه راکت جه حق دارنه بزنه. هر صوه که توپ ره اون‌سی کپتل کنده، توپ ونه ات‌کش حریفِ میز سر بنه ره بنده وگرنه ات امتیاز حریف گیرنه. هر دست کاکری که زودته یازّه امتیاز بَیره، برنده وونه و تا هفت دست کا کنّه که هرکس چارتا دست ره بَوِرده، بازی تموم وونه و برنده میّن وونه. البته اگه اتا دست درون بازی ۱۰−۱۰ مساوی بوو، حکماً ونه انده کا بکنن که وشون اختلاف دِ امتیاز بووئه. اتی دیگر حالت هم دره که ونه نوم ره گنّه «مارس»؛ اگه اتا کاکر ات دست دله ۷−۰ پیش دکفه، اون دست ره مارس کنده و دست ره برنده وونه.

 منابع 
 پینگ‌پنگ قوانین

رج:ورزش